S-965/2005

Mál þetta sem dómtekið var í dag og dæmt, er höfðað með ákæru ríkislögreglustjóra, útgefinni 30. ágúst 2005 á hendur ákærða, R-kk-þgf H-kk-þgf K-kk-þgf, kennitala 000000-0000, Marbakkabraut 6, Kópavogi.

"I. Fyrir brot gegn lögum um virðisaukaskatt.

Með því að hafa í starfi sínu sem framkvæmdastjóri einkahlutafélagsins Baltica, kt. 000000-0000, látið undir höfuð leggjast að skila virðisaukaskattsskýrslum vegna tímabilanna janúar til febrúar 2001 og maí til október 2001, og hafa rangfært skilaskyldan virðisaukaskatt vegna tímabilanna maí til desember 2000 og mars til apríl 2001, og með þessu komið einkahlutafélaginu undan því að standa Sýslumanninum í Hafnarfirði, í samræmi við það sem lög áskilja, skil á virðisaukaskatti, samtals að fjárhæð kr. 1.987.068,- sem sundurliðast sem hér greinir:

Uppgjörstímabil: Vantalin skattskyld velta Vangoldinn VSK

Árið 2000

Maí – júní kr. 2.902.989 kr. 711.232

Júlí – ágúst kr. 604.004 kr. 139.161

September – október kr. 72.289 kr. 17.711

Nóvember – desember kr. 550.628 kr. 134.903

kr. 4.129.910 kr. 1.003.007

Árið 2001

Janúar-febrúar kr. 10.665.107 kr. 1.433.419

Mars-apríl kr. 4.675.475 kr. 445.736

Maí-júní kr. 78.916 kr. -1.094.733

September – október kr. 401.607 kr. 98.394

Nóvember – desember kr. 413.247 kr. 101.245

kr. 16.234.352 kr. 984.061

Samtals: kr. 1.987.068

Telst þetta varða við 1. mgr. 40. gr. laga nr. 50,1988, um virðisaukaskatt, sbr. 3. gr. laga nr. 42, 1995 og 1. mgr. 262. gr. almennra hegningarlaga nr. 19, 1940, sbr. 1. gr. laga nr. 39, 1995 og 139. gr. laga nr. 82, 1998.

II. Fyrir brot gegn lögum um tekjuskatt og eignarskatt.

Með að hafa látið undir höfuð leggjast að skila skattframtölum vegna starfsemi félagsins á árunum 2000 og 2001, gjaldaárin 2001 og 2002, og með því komið félaginu undan greiðslu tekjuskatts, samtals að fjárhæð kr. 852.723,- sem sundurliðast sem hér greinir:

Vangreiddur tekjuskattur gjaldaárið 2001:

Rekstartekjur: kr. 10.313.720

Rekstrargjöld: kr. -8.127.786

Tekjuskattsstofn: kr. 2.185.934

Áætlaður tekjuskattsstofn ásamt álagi: kr. -575.000

Vantalinn tekjuskattsstofn: kr. 1.610.934

Vangreiddur tekjuskattur, tekjuskattsprósenta 30% kr. 483.280

Vangreiddur tekjuskattur gjaldaárið 2002:

Rekstartekjur: kr. 16.234.351

Rekstrargjöld: kr. -12.702.875

Tekjuskattsstofn: kr. 3.531.476

Áætlaður tekjuskattsstofn ásamt álagi: kr. -2.300.000

Vantalinn tekjuskattsstofn: kr. 1.231.476

Vangreiddur tekjuskattur, tekjuskattsprósenta 30% kr. 369.443

Samtals: kr. 852.723

Telst þetta varða við 2. og 6. mgr. 109. gr. laga um tekjuskatt og eignarskatt nr. 90, 2003, sbr. áður 2. og 6. mgr. 107. gr. eldri laga nr. 75, 1981 um tekjuskatt- og eignarskatt, og 1. mgr. 262. gr. almennra hegningarlaga nr. 19, 1940, sbr. 1. gr. laga 39, 1995 og 139. gr. laga nr. 82, 1998.

III. Fyrir bókhaldsbrot.

Með því að hafa látið undir höfuð leggjast að færa lögboðið bókhald og vanrækt að varðveita bókhaldsgögn vegna starfsemi einkahlutafélagsins árið 2001.

Telst þetta varða við 1. og 2. tölulið 1. mgr. 37. gr., sbr. 36. gr. laga nr. 145, 1994, um bókhald, sbr. 1. gr. laga nr. 37, 1995 um breyting á þeim lögum, sbr. 2. mgr. 262. gr. almennra hegningarlaga, sbr. 1. gr. laga nr. 39, 1995.

Þess er krafist að ákærði verði dæmdur til refsingar."

Mál þetta er dæmt samkvæmt heimildarákvæði 125. gr. laga nr. 19/1991 um meðferð opinberra mála, en með skýlausri játningu ákærða, sem samrýmist öðrum gögnum málsins, telst sannað að hann hafi gerst sekur um þá háttsemi sem honum er gefin að sök í ákæru og þar er réttilega færð til refsiákvæða.

Ákærði á ekki að baki neinn sakaferil.

Þykir refsing hans hæfilega ákveðin 4 mánaða fangelsi. Þykir rétt að skilorðsbinda fangelsisrefsinguna og ákveða að hún skuli niður falla að liðnum 3 árum frá dómsbirtingu haldi ákærði almennt skilorð 57. gr. alm. hgl. Þá skal ákærða gert að greiða 5.500.000 krónur í sekt til ríkissjóðs en vararefsing sektar vera 3 mánaða fangelsi verði hún ekki greidd innan 4 vikna frá dómsbirtingu.

Ákærði greiði málsvarnarlaun skipaðs verjanda síns S-kk-ef Þ-kk-ef hrl. sem tiltekin eru í dómsorði með virðisaukaskatti.

S-kk-nf S-kk-nf héraðsdómari kveður upp dóminn.

DÓMSORÐ

Ákærði, R-kk-nf H-kk-nf K-kk-nf, sæti fangelsi í 4 mánuði en fresta skal fullnustu refsingarinnar og hún niður falla að liðnum 3 árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr laga nr. 22/1955.

Ákærði greiði 5.500.000 krónur í sekt í ríkissjóð innan fjögurra vikna frá dómsbirtingu en sæti ella fangelsi í 3 mánuði.

Ákærði greiði málsvarnarlaun skipaðs verjanda síns S-kk-ef Þ-kk-ef hæstaréttarlögmanns, 249.000 krónur.

S-kk-nf S-kk-nf